recursal/SuperWikiNEXT-32B huggingface dataset:
**Bandcamp** estas usona firmao kiu malfermis retan muzikbutikon kaj artistan platformon kiu akcelas sendependajn artistojn. En 2013 apo estis aldonita al la muzikdistribuejo.

Bandcamp estis akirita de kompanio Epic Games la 2-an de marto 2022 por nekonita sumo. Ĝi daŭre funkcios kiel sendependa firmao sub Epic .

Funkciado
---------

Artistoj povas krei profilpaĝon kie ili povas senpage alŝuti kaj kunhavigi sian kreitan muzikon. La kantoj povas esti aŭskultataj senpage, sed uzantoj ankaŭ povas aĉeti albumon aŭ kanton. La firmao prenas 15% de la profito sur la vendoj.

Aĉetante muzikon, la uzanto povas elekti el inter diversaj dosierformatoj kiel MP3, FLAC, AAC, Ogg Vorbis, WAV aŭ ALAC.

Artistoj
--------

Ĉefe sendependaj artistoj.

#### Esperanto

Inter la aliĝintaj bandoj troviĝas ankaŭ ekzemple Vespero, bando el Rusio kiu ofertas albumon kun nomo en Esperanto (Sonĝo), la bandon Samadhi kun la albumo 'Mondovojaĝo', sed ankaŭ pli fruaj famaj Esperanto-artistoj kiel Max Roy Carrouges kun la albumo 'Esperanto kaj Libereco'.

Referencoj
----------


1. ↑  (en) Bandcamp sells to Epic The Guardian, la 7-an de marto 2022
2. ↑  (en) Gaming Giant Behind Fortnite Buys Bandcamp The New York Times, la 2-an de marto 2022

Eksteraj ligiloj
----------------

* Kategorio Bandcamp en la Vikimedia Komunejo (Multrimedaj datumoj)

* Oficiala retejo de Bandcamp
* Samadhi: Mondvojaĝo
* Max Roy Carrouges: Esperanto kaj Libereco
* Vespero, rusa elektronika muzikbando


|  |  |
| --- | --- |
| Bibliotekoj | * PeEnEo: 782245
 |
**László Z. Molnár** [lAslO], laŭ hungarlingve kutima nomordo **Z. Molnár László** estis hungara aktoro. Lia origina familia nomo estis *Müller*, lia edzino estis Giza Báthory. Li prenis la majusklon Z en sia nomo pro ofteco Molnár.

László Müller  naskiĝis la 23-an de junio 1883 en Zombor (nuntempa Sombor en Serbio), li mortis la 1-an de novembro 1956 (laŭ aliaj informoj la naskiĝdato estas la 17-a) en Budapeŝto.

Biografio
---------

László Z. Molnár devenis el juda familio. Li abiturientis en Szeged, poste li akiris diplomon en Reĝa Teatra Akademio. Inter 1904 kaj 1941 li apartenis al Teatro Magyar, tamen estis kelkaj esceptoj: inter 1907-1910 li estis en kabaredo, en 1921, 1923, 1929, 1934, 1935 en Teatro Belvárosi, en 1926 en Gaja Teatro, en 1932 kaj 1934 en Operetoteatro (Budapeŝto). Inter 1941-1944 pro la kontraŭjudaj leĝoj li ne havis rolojn. Inter 1946-1949 li apartenis denove al la Gaja Teatro, poste ĝis sia morto al la Nacia Teatro (Budapeŝto).

Li edziĝis en 1913, en la sekva jaro filino naskiĝis, poste li eksedziĝis, sed en 1937 li denove edziniĝis al la eksedzino.

Elektitaj teatraj roloj
-----------------------

* Alexandre Dumas (filo): *La dame aux camélias* - Rieux Gaston
* Mór Jókai-Sándor Hevesi: *Az új földesúr* - Maxenpfutsch
* Ferenc Molnár:
	+ *Játék a kastélyban* - lakeo
	+ *Olimpia* - Krehl

Elektitaj filmaj roloj
----------------------

* *Sárga liliom* (1914)
* *Twist Olivér* (1919) – Fagin
* *Csárdáskirálynő* (1927)
* Ombrelo de Sankta Petro (filmo de 1935) – notario
* *A tanítónő* (1945) – advokato
* *Déryné* (1951)

Fontoj
------

* hungarlingva biografio kun foto
* hungarlingva biografio
* hungarlingva biografio
* hungarlingva biografieto

* Kategorio László Z. Molnár en la Vikimedia Komunejo (Multrimedaj datumoj)
**László Vastagh** [lAslO vaŝtag], laŭ hungarlingve kutima nomordo **Vastagh László** estis hungara skulptisto, medalisto, restaŭristo. Lia nobela antaŭnomo estis *alsó-torjai* [alŝOtorjai], lia patro estis György Vastagh, lia patrino estis Olga Benczúr, lia fratino estis Éva Vastagh, liaj avoj estis György Vastagh (pentristo) kaj Gyula Benczúr, fine apartenis al la pli fora familio Géza Vastagh, Ida Benczúr kaj Gyula Benczúr (kuracisto).

László Vastagh  naskiĝis la 25-an de majo 1902 en Budapeŝto, li mortis la 18-an de januaro 1972 en Budapeŝto.

István Tisza fare de László Vastagh
Ferenc Pethe fare de László Vastagh

Biografio
---------

László Vastagh frekventis piaristan gimnazion en sia naskiĝurbo, poste li studis medicinon en Reĝa Universitato de Budapeŝto, iom poste agrikulturon en Georgikon, sed nature li lernis skulptadon en la familio. Li kreis skulptaĵojn ekde 1925, en la sekva jaro li jam ekspoziciis. Li studvojaĝis en Germanio, Italio kaj Francio. En 1931 li kreis bestoskulptaĵojn en Kairo. Dum la socialismo li restis iom en ombro, ja li estis nek laboristo, nek kamparano, tial ekde 1950 li estis restaŭristo.

Ekspozicioj
-----------

* Budapeŝto (1926, 1934)

Elektitaj skulptaĵoj
--------------------

* György Vastagh (pentristo)György Vastagh (pentristo)
* Artúr GörgeyArtúr Görgey
* Ferenc VigyázóFerenc Vigyázó
* Ladislao la 1-a (Hungario)Ladislao la 1-a (Hungario)
* Emeriko de HungarioEmeriko de Hungario
* József IbosJózsef Ibos
* Izi KenyeresIzi Kenyeres
* János BársonyJános Bársony
* Zoltán VeressZoltán Veress
* György LippayGyörgy Lippay
* Imre LósyImre Lósy
* Gyula TúryGyula Túry
* János NagyváthyJános Nagyváthy

Elektitaj medaloj
-----------------

* Gyula BenczúrGyula Benczúr

Elektitaj tombomonumentoj
-------------------------

* Béla Magyary-Kossa*Béla Magyary-Kossa*
* Sasi Szabó Józsefné*Sasi Szabó Józsefné*

Elektitaj reliefoj
------------------

* Ernő Emil Moravcsik (1928)
* Károly Laufenauer (1928)
* Gyula Benczúr (1943)

Fontoj
------

* hungarlingva biografio kun foto
* hungarlingva biografio

Referencoj
----------

1. ↑

* Kategorio László Vastagh en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 626554
* LCCN: n2006034483
* VIAF: 51113076
* ISNI: 0000 0000 3608 4489
 |
***Loop Guru*** estas muzikgrupo de ĝenro *worldbeat* konsistanta el basist/gitaristo Salman Gita (denaske Sam Dodson) kaj la programisto Jamuud (denaske David Muddyman). Ili renkontiĝis por la unua fojo ĉirkaŭ 1980 kaj dekomence ludis kune en *The Transmitters* kaj publikigis sian debutan unuopaĵon kiel Loop Guru, "Shrine", en 1992. La muziko de tiu grupo estas mikso de azia kaj okcidenta muzikoj, nutrante okcidentajn dancerojn per la riĉaj teksturoj kaj sonoj de la indonezia gamelano kaj tradicia Hindia muziko. Ili metis fortan emfazon sur la elektronikaj registroj de tradiciaj instrumentoj, voĉoj kaj miksecaj sonoj.

Ilia muziko estas rememora kaj influita de etosmuziko kaj similaal tiu de muzikaj artistoj kiel Brian Eno kaj Jon Hassell. Pasintaj kaj nunaj gastomuzikistoj kaj kunlaborantoj estas Natacha Atlas, Sussan Deyhim, Mad Jym, Count Dubulah (konata ankaŭ kiel Nick Page, Psycho Karaoke kaj Dub Colossus) kaj Cat von Trapp.

Ilia unuopaĵo "Paradigm Shuffle", nome unu el iliaj plej popularaj publikaĵoj, estis konstruita pri la prediko de Martin Luther King nome 'I Have a Dream'.

Notoj
-----

1. ↑  Ankeny, Jason. "Loop Guru". AllMusic. Alirita la 26an de oktobro 2019.
2. 1 2   (1997) Colin Larkin: *The Virgin Encyclopedia of Popular Music*, ‑a eldono, Virgin Books, p. 769. ISBN 1-85227-745-9.

|  |  |
| --- | --- |
| Bibliotekoj | * PeEnEo: 665792
* LCCN: nr2004036423
* VIAF: 150315898
* ISNI: 0000 0001 1537 6092
* BNF: 14031987z
* MBA: 375d23d9-d767-4a8e-bd0c-9fae1e26e51e
* NKC: xx0028326
 |
**Lőrinc Barabás** [barabAŝ], laŭ hungarlingve kutima nomordo **Barabás Lőrinc** estas hungara trumpetisto, ĵazmuzikisto. Lia patro estas Márton Barabás, lia frato estas Zsófi Barabás.

Lőrinc Barabás naskiĝis la 10-an de marto 1983 en Budapeŝto.

Biografio
---------

Lőrinc Barabás konatiĝis kun la trumpeto en muziklernejo en la aĝo de dek du. Inter 1999-2001 li studis trumpetadon en muzikstudio, poste li akiris diplomon en Muzikarta Universitato Ferenc Liszt en 2006. Lia ĉefinstruisto estis Kornél Fekete-Kovács. Dum la studentaj jaroj (kaj ankaŭ poste) li trumpetadis en pluraj muzikgrupoj, li fondis la unuan propran orkestron en 2005. En la jaroj 2009 kaj 2010 li muzikadis en ĵazklubo en Londono. Li sudis en kurso pri elektronika muziko en 2011 en Novjorko. Li ricevis hungaran premion en 2010.

Lia filma komponaĵo
-------------------

* *Trans Duna I-II* (2015)

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto

Referencoj
----------

1. ↑

* Kategorio Lőrinc Barabás en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 664166
* MBA: 7ecc2a5a-f629-46cc-82c0-3ffe35214193
 |
**MC Solaar** estas nomo de franclingva hip-hopa artisto Claude M'Barali (nask. 5-a de marto 1969). Li naskiĝis en Senegalo, sed enmigris al Francio kun la gepatroj kiel 6-monata bebo. La mallongigo MC ("mastro de ceremonio") en Hiphopo ĝenerale havas la signifon de "parolkantisto".

La unua kanto de MC Solaar, "Bouge de là", estis sur la francaj muzikistoj en 1990 kie lia unua albumo *Qui Sème le Vent Récolte le Tempo* (vortludo el "kiu semas venton rikoltas ventegon" iĝita "kiu semas venton rikoltas ritmon").

Lia dua albumo estis *Prose Combat* (proz-lukto). MC Solaar akiris novajn fanulojn en Norda Ameriko komence de 2004, kiam lia kanto "La Belle Et Le Bad Boy" riĉigis la lastajn epizodojn de la populara televida serio *Sex and the City*.

Li lerte kaj tre modernetose ĵonglas per la vortaro kaj liaj kanzonoj plenplenas de vortludoj kaj aludoj, samtempe liaj tekstoj ankaŭ entenas profundajn sentojn kaj socian kritikon.

"Ili eĉ ne kaŝas sin plu, ili kraĉas sur la tombojn de la personoj, kiun ili mortigas, ili faras *biz*-on (lukradon) el la humanhelpado, ....
*Mister* (=Sinjoro, angle en la originalo) Voltaire ci venu en mian slabkonstruaĵan kvartalon, disĵeti cian spiriton ! ...mi skribas tiujn vortojn, mi sidas kviete, virino perdis sian *job* (=laborpostenon , angle en la originalo) kaj ek jen tragedio, al ŝi estas larmoj, kaj pensas ŝi pri la buboj, ŝiaj pensoj estas *flowers* (=floroj, angle en la originalo) kiujn oni devas akvumi" kaj pri lia furorsukceso li kantas "mia sono eniras en lokojn kie mia vizaĝo ne estus akceptita" (ĉar li estas nigrulo).
Liaj kanzonoj estas fascina kaj ege riĉa bunta flagrado el vortoj, ritmoj, ideoj kaj sentoj.

### Eksteraj ligiloj

* Kategorio MC Solaar en la Vikimedia Komunejo (Multrimedaj datumoj)

* Arkivigite je 2006-03-25 per la retarkivo Wayback Machine
* oficiala paĝo (france)
* paroloj de liaj kanzonoj
* Gitartabulaturo de la kantaĵo "bouge de là"

### rete legeblaj en Esperanto

* *full-contact*


|  |  |
| --- | --- |
| Bibliotekoj | * PeEnEo: 21511
* GND: 134788508
* LCCN: n98013010
* VIAF: 589145858085523021919, 249221455 76504643, 589145858085523021919, 249221455
* ISNI: 0000 0001 0231 8512, 0000 0003 6853 0983
* SUDOC: 079375901
* BNF: 13939697s
* MBA: bbbd2644-b4cb-4bb5-a442-315310f68a0b
* BIBSYS: 4091346
 |
***MS Paint Adventures*** ("MS Paint Aventuroj") estas usona kolekto de retkomiksojn. Ĝi estas skribita kaj ilustrita de Andrew Hussie. Laŭ korinklinoj, ĝi eble estas la plej longa kolekto de retkomiksoj en interreto.

Aventuroj
---------

### Homestuck

*Homestuck* ("hejmkaptita") estas la lasta kaj plej populara aventuro. Ĝi komenciĝis la 13an de aprilo 2009 kaj estas karakterizata per tempovojaĝado, mistero, kompleksa fikcia universo, kaj oftaj referencoj al la kulturo popo kaj antaŭaj aventuroj.

Esperanta tradukado estas en progreso.

### Sweet Bro and Hella Jeff

*Sweet Bro and Hella Jeff* (lit. "agrabla frato kaj infera Jeff", pli precize tradukita kiel "nekredebla Bro kaj mojosa Jeff") estas parodia retkomikso. Ĝi ofte uzas "ironian humuron", kiel troigaj kunpremaj artefaktoj kaj troa uzo de gramatikaj eraroj. Komune citita citaĵoj inkludas *"I TOLD YOU ABOUT THE STAIRS BRO"* ("MI RAKONTIS AL VI PRI LA ŜTUPAROJN BRO") kaj *"THE SOCK RUSE WAS A........... DISTACTION, i HAVE the car"* ("LA ŜTRUMPETAN ARTIFIKON ESTIS........... DISTRO, mi HAVAS la aŭton")

Ĝi estas tradukata al esperanto.

Eksteraj ligiloj
----------------

* Oficiala retejo
**Macondo** [maKONdo] estas fikcia vilaĝo kie okazas la agado de la romano «Cent jaroj da soleco» de la kolombia verkisto Gabriel García Márquez, kiu ricevis la Nobel-premio pri literaturo en 1982. Ankaŭ aliaj romanoj de la sama verkisto disvolvigas agadon kiuj okazas en Macondo, aŭ en ili oni mencias tiun vilaĝon. Ĉefe en «Cent jaroj da soleco» la vilaĝo iĝas mikrokosmo kie okazas ĉio: ekfondo, loĝado, kresko, industrio, inventoj, sociaj problemoj, strikoj, subpremado, enlandaj militoj, naturaj katastrofoj kaj eĉ la fina detrua uragano, same kiel en la Biblio fakte.

La tragedia rakonto de Macondo foje estas komparita kun la rakonto de la mondo, kaj sekve, la fino de Macondo estas komparita kun la neevitebla fino de la mondo. Pro tio Macondo iĝas konata litertura koncepto kiu transiras al aliaj kulturaj kuntekstoj kiaj parodioj, muziko, pentrarto ktp.

La propra Gabriel García Márquez en sia membiografio "Vivir para contarla" (2002) indikas, ke "Macondo" estas la nomo de bieno (plej verŝajne rilata al iu plantonomo) bananplanteja proksima al Aracataca kiu atentigis lin eble dum fervoja veturado kaj maturece li komprenis, ke temas pri ties sonoreco poezia.

En 2004, pro surloka iniciato, oni proponis renomigi Aracataca, naskurbo de Gabriel García Márquez, kiel Macondo cele reaktivigi la ekonomion de tiu vilaĝo. Tamen la okazanta referendumo en Aracataca montris malmultan intereson pri la afero ĉe la loĝantaro kaj tio ne estis aprobita. Super la ĉefŝoseo en la malriĉa urbo estis afiŝita la avizo, "Bonvenon al la magia mondo de Macondo", sed la ĉar propono ne pasis kaj Macondo restos nura fikcio.

Referencoj
----------

1. ↑  Gabriel GARCÍA MÁRQUEZ: *Vivir para contarla*. Bogotá: Norma (primera edición), 2002; ISBN 978-958-04-7016-2.

* Kategorio Macondo en la Vikimedia Komunejo (Multrimedaj datumoj)
Vidaĵo al Lobith
La foiro en Lobith
Ludoviko la 14-a transas la Rejnon ĉe Lobith
**Lobith** estas nederlanda vilaĝo konata kiel la punkto kie la Rejno eniras Nederlandon je 863,4 km ekde la fonto. En realo tiu rivero eniras Nederlandon ĉe Spijk kaj poste preterpasas la vilaĝon Tolkamer, kaj Lobith ne situas ĉe la rivero sed iom pli al la interna lando. Ĝi estas parto de la municipo Zevenaar en la provinco Gelderlando. Lobith apartenis ĝis la 1-a de januaro 2018 al la municipo Rijnwaarden.
En 2010 ĝi havis 3 195 loĝantojn.

Historio
--------

Lobith estis parto de la prusa komunumo Elten. Je la 1-a de marto 1817 la teritorio estis transdonata al Nederlando, post kio provizora municipo estis instalata kun urbestro, sed sen municipejo kaj konsilantaro. Tiel atendante la dividon de la kamparo en municipoj. Je la 1-a de januaro 1818 el la municipo oni formis el Lobith kaj parto de Herwen la municipon Herwen en Aerdt.

Fotaro
------

* Vidaĵo en la vilaĝoVidaĵo en la vilaĝo
* Nederlanda protestanta kirkoNederlanda protestanta kirko
* Tolhuys Coornmolen (grenmuelejo)Tolhuys Coornmolen (grenmuelejo)
La **Kancero-Centro de** **M. D. Anderson de Universitato de Teksaso** (angle *The University of Texas MD Anderson Cancer Center* ) funkcianta en Houston, Teksaso estas unu el la plej elstaraj medicinaj centroj en la mondo en la kuracado kaj esplorado de kancero -malsanoj. Ĝi estas universitata esplorinstitucio, kiu donas akademiajn gradojn, kune kun hospitalo, kiu traktas kancerulojn.

Historio
--------

M.D. Centro Anderson estis fondita laŭ leĝo aprobita de la Teksasa Ŝtata Parlamento en 1941, kiu faris la centran parton de la kampussistemo de la Universitato de Teksaso. Fonduso M. D. Anderson, nomita laŭ bankisto de Tenesio, Monroe Dunway Anderson, kiu mortis du jarojn pli frue kaj posedis kotonan komercan firmaon, la plej grandan en la mondo, jesis doni al la nova centro la saman kvanton kiel la ŝtato de Teksaso donus al ĝi, se la centro estus nomita laŭ sia fondinto, Anderson, kaj tiel ĝi estis.

Nuntempe
--------

La Anderson Centro estas nuntempe unu el 41 ampleksaj amerikaj kancercentroj rekonitaj fare de la Nacia Instituto de Kancero (Usono). Pli ol 108,000 pacientoj estas traktitaj ĉiujare en la centro kaj ĝi laborigas pli ol 18,000 laborantaranojn.

En naŭ el la lastaj 11 jaroj, inkluzive de 2012, la M.D.-centro estis vicigita Anderson okupas la unuan lokon inter la medicinaj centroj por kancero-traktado en Usono .

La enspezoj de la centro en 2012 estas proksimaj al tri miliardoj da dolaroj, kun ĉirkaŭ tri kvaronoj de ili venas de la pagoj de la pacientoj tie kuracitaj, kaj iom pli ol dekono, de donacoj. La parto de la ŝtato Teksaso en ĝia buĝeto estas malpli ol 5 % .

Referencoj
----------

1. ↑  Best Hospitals: Cancer. The U.S. News & World Report's Best Hospitals rankings
2. ↑  faktoj kaj numeraj datenoj Arkivigite je 2015-12-13 per la retarkivo Wayback Machine de la oficiala retejo

Eksteraj ligiloj
----------------

* Kategorio MD Anderson Kancera Centro de Universitato de Teksaso en la Vikimedia Komunejo (Multrimedaj datumoj)

* Oficiala retejo


|  |  |
| --- | --- |
| Bibliotekoj | * PeEnEo: 829949
* GND: 5081337-7
* LCCN: n88044598
* VIAF: 139657193
* ISNI: 0000 0001 2291 4776
* NKC: xx0045479 xx0045480, xx0045479
 |
La **pankreato** estas ventra glando, kiu troviĝas malantaŭ la stomako, kaj kies funkcio estas sekrecii senkoloran sukon, bonefikan al digesto. Ĝi ankaŭ produktas kelkajn hormonojn.

En homoj, la pankreato estas malgranda longa organo konektita al la duodeno. Ĝi estas kovrita de hista kapsulo, kiu partigas la glandon en lobetojn. La plejparto de la pankreato konsistas el pankreataj ekzokrino-ĉeloj kaj iliaj duktoj aranĝitaj en amasoj nomataj acinoj. La ĉeloj estas plenaj je sekreciaj granuloj enhavantaj la digestajn enzimojn (ĉefe tripsinon, ĉimotripsinon, pankreatan lipazon, kaj amelazon), kiuj estas eligataj per ekzocitozo en la lumenon de la acino. De tie, la sekrecioj amasiĝas en enlobetajn duktojn, kaj poste en la ĉefan pankreatan dukton, kiu drenas rekte al la duodeno.

Enfiksitaj tra la ekzokrina histo estas malgrandaj amasoj da ĉeloj nomataj insuletoj de Langerhans, kiuj estas la endokrino-ĉeloj de la pankreato, kaj kiuj sekrecias insulinon, glukagonon, kaj kelkajn aliajn hormonojn. La insuletoj enhavas kvar malsamajn tipojn de ĉeloj -- alfa-ĉelojn (produktantajn glukagonon), beta-ĉelojn (la plej nombrajn, produktantajn insulinon), delta-ĉelojn (produktantajn somatostatinon), kaj gama-ĉelojn (produktantajn polipeptidon kun nekonata funkcio). vd. Diabeto

Afekcioj
--------

Inflamoj montriĝas antaŭ ĉio en la formo de digestaj problemoj (malbona sorbado de nutraĵoj, diareo) kaj manko de insulino (sukera diabeto). Nur kiam proksimume 90 % de la pankreato estas detruita sin anoncas gravaj malhelpoj de funkcioj. Pankreatito estas nebakteria inflamo pro aktiviĝo de liberiĝintaj digestaj enzimoj en la pankreato kaŭzante memdigestiĝon.
Pankreata karcinomo (pankreata kancero) estas grava malsano de la pankreato.

* 
* 
* 
* 

  

  

|  |  |
| --- | --- |
|   | Bonvolu atenti la konsilon rilate al artikoloj pri medicinaj temoj! |

* Pankreato en la Vikimedia Komunejo (Multrimedaj datumoj)
* Kategorio Pankreato en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 3390
* GND: 4004722-2
* LCCN: sh85097370
* BNF: 11941706x
* NDL: 00571648
* NKC: ph115663
* BNE: XX525186
 |
Anglio havas tre komplikan sistemon de loka regado kaj administrado (angle: *local government*). Tio estas la rezulto de reformado kaj reorganizado dum jarcentoj. La plej alta nivelo de loka regado en Anglio estas la regiono. Troviĝas 9 regionoj. Tio inkluzivas Grandan Londonon. Ĉiu regiono havas registaran oficejon kaj diversajn aliajn organizaĵojn. Oni unue enkondukis regionojn en 1990-aj jaroj kaj ŝajnas, ke la registaro estas preta plifortigi la respondecojn kaj ankaŭ enkonduki elektitajn asembleojn se la loĝantaro volas tion havi.

La nivelo malsupre de la regiono estas miksaĵo. Tradiciaj provincoj aŭ graflandoj ankoraŭ ekzistas kvankam en la 1990-aj jaroj kelkaj distriktoj en la provincoj fariĝis unuaraj instancoj kaj kelkaj provincoj tute malaperis.

Tradicie la sistemo estis dunivela. Tio estis provincoj kaj distriktoj ambaŭ kun propraj konsilantaroj kaj respondecoj. Ĝi ankoraŭ estas la plej uzata. En la tradicia sistemo la respondecoj estas dividataj inter la du – provincoj respondecas pri la plej gravaj aferoj (laŭ la kvanto en la buĝeto) kiel edukado, polico, ktp. La distriktoj respondecas pri aliaj aferoj kiel stratpurigado, loka planado, mediprotektado, turismo, ktp.

Ankaŭ troviĝas metropolaj distriktoj. Ili similas al unuaraj instancoj. Provincoj estas dividitaj en distriktoj. Distriktoj estas dividitaj en komunumoj.

Unuara Instanco
---------------

Unuara instanco (angle: *unitary authority*) estas termino uzata en Britio por loka regadsistemo kun teorie nur unu nivelo de voĉdonado kaj administrado. Ili respondecas pri ĉio je loka nivelo ekz. edukado, polico, sociaj servoj, transporto ktp. Sed fakte ekzistas alia nivelo – la komunumo kun lokaj konsilantaroj. Ili kutime havas etajn buĝetojn kaj respondecas pri preskaŭ nenio.

Unuaraj instancoj kombinas la respondecojn de provincoj kaj distriktoj.

Vidu ankaŭ
----------

* ISO 3166-2:GB
* Skotlando
* Subdivido de Skotlando
* Loka regado kaj administrado en Kimrio
* Loka regado kaj administrado en Nord-Irlando
* Graflandoj de Anglio
* Metropolaj provincoj de Anglio

* Kategorio Loka regado kaj administrado en Anglio en la Vikimedia Komunejo (Multrimedaj datumoj)


|  |  |  |  |  |  |
| --- | --- | --- | --- | --- | --- |
| 

| v • d • rAdministra divido de la ŝtatoj de Eŭropo |
| --- |
| Albanio • Andoro • Armenio • Aŭstrio • Azerbajĝano • Belorusio • Belgio • Bosnio kaj Hercegovino • Britio • Bulgario • Ĉeĥio • Danio • Estonio • Finnlando • Francio • Germanio • Grekio • Hispanio • Hungario • Irlando • Islando • Italio • Kartvelio • Kroatio • Latvio • Liĥtenŝtejno • Litovio • Luksemburgo • Makedonio • Malto • Moldavio • Monako • Montenegro • Nederlando • Norvegio • Pollando • Portugalio • Rumanio • Rusio • San-Marino • Serbio • Slovakio • Slovenio • Svedio • Svislando • Turkio • Ukrainio • Vatikano | Mapo de Eŭropo |
| Dependaj teritorioj kaj la ŝtatoj neagnoskitaj de Unuiĝintaj Nacioj | Kosovo • Abĥazio • Sud-Osetio • Ĉednestrio • Montara Karabaĥo |

 |


|  |  |
| --- | --- |
| Bibliotekoj | * PeEnEo: 721983
 |